మాంటిస్సోరి విధానము
మాంటిస్సోరి విధానము ఇటాలియన్ వైద్యురాలు మరియు అధ్యాపకురాలు అయిన మరియా మాంటిస్సోరి (1870–1952) యొక్క పరిశోధన మరియు అనుభవముల ఆధారంగా పిల్లలకు విద్య నేర్పే పద్ధతి. ఇది ముఖ్యముగా డాక్టరు మాంటిస్సోరి యొక్క ఆవిష్కరణ. 1907లోఆమె దీనిని ఆమె ఈవిధంగా ప్రస్తావించింది "పిల్లవాని యొక్క వాస్తవిక సాధారణ స్వభావము", చిన్నపిల్లలకు వారి స్వీయ-అధ్యయన ప్రక్రియ కొరకు రూపొందించబడిన వస్తువులతో సిద్ధం చేయబడిన పర్యావరణములో స్వేచ్ఛను ఇచ్చి వారిని ప్రయోగాత్మకంగా పరిశీలించిన ప్రక్రియలో ఇది సంభవించింది. ఈ విధానము స్వయంగా 
పిల్లల వాస్తవిక సహజ ప్రవృత్తిని బయటకు తేవటానికి, నిలుపుకోవటానికి మరియు ఆసరా ఇవ్వటానికి పిల్లపై చేసిన ఈ ప్రయోగాత్మక పరిశీలనను నకలు చేయటానికి పనిచేస్తుంది.
ఈ విధానమును అనుసరించటంలో పిల్లవానిని అతని లేదా ఆమె యొక్క సమగ్రమైన సొంత స్వీయ-నిర్దేశ వికాసమునకు ఒక అంతర్గత సహజ మార్గదర్శకాన్ని కలిగి ఉన్నట్లుగా చూడటంలో ఉపాధ్యాయిని పాత్ర ఉంటుంది. పరిశీలకురాలిగా ఉపాధ్యాయిని పాత్రలో కొన్నిసార్లు పిల్లలతో ప్రయోగాత్మక సంకర్షణ ఉంటుంది, వీనిని సాధారణంగా "పాఠములు" అని ప్రస్తావిస్తారు. ఇవి ప్రవర్తనా లోపములను పరిష్కరించటానికి లేదా పిల్లలు స్వేచ్ఛగా వాడుకోవటానికి పర్యావరణములో సమకూర్చబడిన వివిధ స్వీయ-అధ్యయన వస్తువులను ఏవిధంగా ఉపయోగించుకోవాలో చూపటానికి ఈ సంకర్షణలు ఉపయోగపడతాయి.
పర్యావరణములో పరిస్థితులకు పిల్లల విలక్షణ ప్రవృత్తులు మరియు సున్నితత్వం మూలంగా, ఈ విధానము ప్రధానముగా చిన్నపిల్లలకు (2–6) వర్తిస్తుంది . అయినప్పటికీ, ఇది కొన్నిసార్లు ప్రాథమిక పాఠశాల వయస్సు (6–12) పిల్లలు మరియు అప్పుడప్పుడు పసిపిల్లలు మరియు అప్పుడే నడక నేర్చుకున్న పిల్లలు, అదేవిధంగా మధ్య మరియు ఉన్నత పాఠశాల స్థాయి పిల్లలతో నిర్వహించబడుతుంది.
మాంటిస్సోరి అనే పేరు చాలామందిచే గుర్తింపు పొందినప్పటికీ, అది ఒక వ్యాపార చిహ్నం కాదు, మరియు ఇది ఒకటి కన్నా ఎక్కువ సంస్థలతో ముడివడి ఉంది. ఈ విధానాన్ని పిల్లలతో ఉపయోగించటంలో, పాఠశాలలు వాటి వివరణము, ఆచరణాత్మక అన్వయము, మరియు తత్వములో భిన్నముగా ఉంటాయి. ఈ వ్యాసము డాక్టరు మరియా మాంటిస్సోరి యొక్క పరిశోధన మరియు ఆవిష్కరణలు మరియు వాటిని అనుసరించేవారు మరియు ఆచరించేవారు పిల్లలతో వాటి క్రియాశీలక అన్వయమునకు సంబంధించింది.
1900లలో వివేచనాత్మక లోపములతో ఉన్న పిల్లలపై డాక్టరు మరియా మాంటిస్సోరి చేసిన ప్రయోగాత్మక పరిశోధన నుండి "మాంటిస్సోరి విధానము" అభివృద్ధి చెందింది. ఆమె ఈ పరిశోధనను "శాస్త్రీయ విద్య" అనే ప్రాథమిక ఆలోచన ఆధారంగా ప్రారంభించింది. ఈ ఆలోచన 1800లలో ప్రత్యేక అవసరములు ఉన్న పిల్లలతో ఫ్రెంచ్ వైద్యులు జేన్ ఇటార్డ్ మరియు ఎడౌఆర్ద్ సెగ్విన్ చే అభివృద్ధి చేయబడి అమలు చేయబడింది. ఇటార్డ్ యొక్క విద్యార్థి మరియు సహచరుడు అయిన సెగ్విన్, ప్రత్యేకముగా రూపొందించబడిన స్వీయ-శిక్షణా వస్తువులతో కొన్ని వ్యాయామములను జత చేయటం ద్వారా పిల్లలను వారి సహజ, స్వేచ్ఛా కార్యక్రమములలో గమనించటం అనే ఇటార్డ్ యొక్క మొట్టమొదటి ఆలోచనను విస్తరించాడు. అవకరములు ఉన్న పిల్లలతో డాక్టరు మాంటిస్సోరి యొక్క మొట్టమొదటి పరిశోధనలో ఈ విధానమునే అనుసరించి ఆమె సాధించిన విజయం ఆధారంగా, విలక్షణముగా పెరుగుతున్న పిల్లల విద్యకు కూడా ప్రయోజనం చేకూర్చేటట్లు ఇది ఏవిధంగా అన్వయించబడుతుందో అధ్యయనం చేయటానికి ఒక అవకాశం కొరకు ఆమె వెదకటం ప్రారంభించింది.
1906లో, రోమ్ లోని శాన్ లోరెంజో జిల్లా యొక్క తక్కువ-ఆదాయ గృహ నిర్మాణ ప్రాంతములోని చిన్న పిల్లల (2–6) కొరకు ఒక డే-కేర్ కేంద్రమును స్థాపించటానికి మాంటిస్సోరిని అడిగినప్పుడు ఆ అవకాశం దానంతట అదే వచ్చింది. 1907లో "పిల్లల గృహము" అనే పేరుతొ ఆమె ఆ కేంద్రాన్ని ప్రారంభించింది, మరియు మునుపు సెగ్విన్ సూచించిన శాస్త్రీయ విధానములో పిల్లలను పరిశీలించటం ప్రారంభించింది. ఈ క్రమములో, పిల్లలు ఆ వస్తువులకు లోతైన ఏకాగ్రతతో ప్రతిస్పందించారని దాని ఫలితంగా వారి ప్రవర్తనలో ప్రాథమిక మార్పు కనిపించిందని, పిల్లలు వారి పర్యావరణములోనే కాల్పనిక, ఏకాగ్రతా లోపం, మరియు క్రమరాహిత్యం వంటి సాధారణ ప్రవర్తనల నుండి గొప్ప శాంతము, ప్రశాంతము మరియు క్రమమైన స్థితికి చేరుకోవటాన్ని డాక్టరు మాంటిస్సోరి వెంటనే కనుగొన్నారు. ఆమె పర్యావరణములో పిల్లలందరిలో సంభవించిన ఈ మార్పును గమనించిన ఆమె, పిల్లవాని యొక్క వాస్తవిక సాధారణ ప్రవృత్తిని కనుగొనగలిగిందని తేల్చి చెప్పింది. తరువాత, డాక్టరు మాంటిస్సోరి ఈ మార్పును "ప్రామాణీకరణ" అని మరియు కొత్తగా ఆవిష్కృతమైన పిల్లవానిని "ప్రమాణీకరించబడ్డవాడు" అని ప్రస్తావించింది.
1907 తరువాత, డాక్టరు మాంటిస్సోరి తన ఆవిష్కరణలను మరియు అనుభవాలను ఉపాధ్యాయులకు, మరియు పిల్లలలో ఈ మార్పులు ఎలా వచ్చాయో తెలుసుకోవటానికి ఎక్కువ ఆసక్తితో ఉన్న ఇతరులకు నివేదించింది. ఈ ఆసక్తి వెంటనే ఆ విషయం పైన ఆమె పలు పుస్తకాలు రాయటానికి మరియు తన విధానమును వివరించటానికి శిక్షణా కార్యక్రమములను నిర్వహించటానికి దారి తీసింది, ఈ విధానము చిట్టచివరకు "మాంటిస్సోరి విధానము"గా ప్రసిద్ధి చెందింది.
చిన్నపిల్లలతో ఆమె మొదట్లో చేసిన ప్రయోగముల తరువాత, మాంటిస్సోరి నూతన వస్తువులను ప్రవేశ పెట్టటం ద్వారా మరియు వివిధ వయస్సుల పిల్లలతో ఆమె విధానం యొక్క ప్రభావములను అధ్యయనం చేయటం ద్వారా తన పరిశోధనను విస్తరించింది. ఉదాహరణకు, ఆమె జీవిత చరమ దశలో, తన పుస్తకం "De l'Enfant à l'Adolescent", ("ఫ్రమ్ చైల్డ్ హుడ్ టు అడోలెసెన్స్" ) లో, మాంటిస్సోరి ఉన్నత-పాఠశాల మరియు విశ్వవిద్యాలయములకు తన విధానము ఏ విధంగా అన్వయించబడుతుందో వివరించటం ద్వారా, ఇంటర్నేషనల్ బ్యూరో ఆఫ్ ఎడ్యుకేషన్ మరియు UNESCO యొక్క కృషికి సహకరించింది. 1952లో ఆమె మరణించే వరకు సుమారు 40 సంవత్సరముల పాటు సాగిన ఆమె రచనలు, ఉపన్యాసములు, మరియు పరిశోధన ఆ విధానమును గురించిన జ్ఞానము యొక్క మూల ఆధారాన్ని కలిగి ఉన్నాయి. ఈ విధానము ప్రస్తుతం ప్రపంచమంతటా మాంటిస్సోరి అన్న పేరుతో సంబంధం ఉన్న పాఠశాలలు మరియు ఇతర విద్యాసంస్థలలో వేర్వేరు సిద్ధాంతములకు అనుగుణంగా నిర్వహించబడుతోంది.
1952లో డాక్టరు మాంటిస్సోరి మరణించినప్పటి నుండి, ఆ విధానము పలు భిన్న సిద్ధాంత మార్గముల గుండా వృద్ధి చెందింది. ప్రతి మార్గము దాని సొంత ప్రత్యేకమైన సంస్థాగత అనుసంధానములు, శిక్షణ మరియు సాధారణ ప్రజలకు ఆ విధానమును అందజేయటాన్ని వృద్ధి చేసుకుంది.
మాంటిస్సోరి విధానము యొక్క సిద్ధాంతము కొంతవరకు స్పష్టత లేకుండా, అయోమయంగా ఉండిపోయింది. దీనికి కారణం 1907లో డాక్టరు మాంటిస్సోరి పిల్లలపైన తన విధానం యొక్క ప్రభావము పూర్తిగా యాదృచ్ఛికం అని కనుగొనటమే. ఆమె జీవితకాలమంతా, డాక్టరు మాంటిస్సోరి తన ఆవిష్కరణ నుండి ఉద్భవించిన ఆ విధానము గురించి సవిస్తారముగా వివరించలేదు; ఆ విధానమును వివరించే బదులు, పిల్లలపై దాని ప్రభావం గురించి ఎక్కువగా మాట్లాడింది మరియు రచనలు చేసింది. అందువలన దాని మూల సిద్ధాంతము యొక్క ప్రశ్నను ఇతరులకు వదిలిపెట్టబడింది, అది చిట్టచివరకు పలు భిన్న మార్గములకు దారితీసింది. కొంతమందికి, ఆ విధానము డాక్టరు మాంటిస్సోరి యొక్క వ్యక్తిత్వముతో చాలా దగ్గరి సంబంధం కలిగి ఉంది, కావున నేరుగా ఆమె నియంత్రణ మరియు ఉనికికి బయట ఆచరించినప్పుడు, అది అక్కడి సంస్కృతీ సందర్భముల యొక్క అవసరములు మరియు ఆసక్తులకు బద్ధమగునట్లు పలుచబడి తప్పుగా అన్వయించబడుతుంది.
ఆ విధానం యొక్క సిద్దాంతం గురించిన అయోమయం మరియు సంఘర్షణ యునైటెడ్ స్టేట్స్ లో మాంటిస్సోరి యొక్క ఆధునిక వికాసంలో ప్రత్యేక తీవ్రతతో తలెత్తాయి. యునైటెడ్ స్టేట్స్ లో, 1967లో, "మాంటిస్సోరి" అనే పేరు ఒక "సాధారణ పదం"గా ఉంచబడింది, అనగా ఏ సంస్థ దానిని తన సొంత ప్రయోజనం కొరకు దానిని ఉపయోగించలేదు. అప్పటి నుండి, మాంటిస్సోరి సంస్థలు మరియు సిద్దాంతముల సంఖ్య మరియు భిన్నత్వం గణనీయంగా విస్తరించాయి.ఆచరణలో, మాంటిస్సోరి విధానము ఈ మూడు ముఖ్య సిద్దాంతములను కావసినంత మేర ఉపయోగించుకుంటూ అన్వయించబడుతుంది, అయినప్పటికీ అవన్నీ సాధారణముగా ఆ అంశంపైన డాక్టరు మాంటిస్సోరి యొక్క రచనలలో కనీసం కొంత భాగమునైనా సమర్దిస్తాయి. కొందరు కచ్చితంగా ఒక సిద్ధాంతమును లేదా ఇంకొక దానిని అంటిపెట్టుకుని ఉంటే, ఇతరులు వారి సొంత సిద్దాంతముల వినూత్న మిశ్రమాన్ని మరియు ఆమె రచనల వివరణను రూపొందిస్తారు. ఈ భేదములు ఉన్నప్పటికీ, మాంటిస్సోరి విధానముతో అనుగుణంగా ఉండే అనేకమంది అనుసరించేవారు మరియు ఆచరించే వారి మధ్య ఉమ్మడిగా ఉండే పలు అంశములు ఉన్నాయి.మాంటిస్సోరి విధానములో పిల్లవాని యొక్క సొంత సహజ అంతర్గత నిర్దేశం నుండి వచ్చే అధ్యయన పాఠ్య ప్రణాళిక ఉంటుంది మరియు పిల్లవాని వివిధ వ్యక్తిగత ఆసక్తులు పని పైన ఉండటంతో బాహ్య ప్రవర్తనలో అవి వ్యక్తమవుతాయి. ప్రకృతి యొక్క ఈ ఆలోచనను సమర్ధిస్తూ, స్వీయ-నిర్దేశ క్రియల ద్వారా పిల్లవాని ఆసక్తిని ప్రేరేపించటానికి ఈ విధానము వివిధ రకాల వస్తువులను అందిస్తోంది. వికాసం యొక్క తొలి స్థాయిలో (0–6), ఈ వస్తువులు సాధారణముగా ఐదు ప్రాథమిక వర్గములలో చేర్చబడతాయి: క్రియాశీలక జీవనం, ఇంద్రియ సంబంధిత, గణితం, భాష, మరియు సంస్కృతి. ఇతర వర్గములలో భూగోళశాస్త్రము (అంతరిక్షములో పిల్లవాడు తనని తాను చూసుకోవటం), చరిత్ర (కాలంలో పిల్లవాడు తనని తాను చూసుకోవటం), మరియు సామాన్యశాస్త్రము (సహజ ప్రపంచముతో సంకర్షణ) ఉన్నాయి.
క్రియాశీలక జీవన వస్తువులు మరియు వ్యాయామములు భౌతిక సంయమనం, స్వీయ రక్షణ మరియు పర్యావరణ రక్షణ మొదలైన వాటిని అభివృద్ధి చేసుకోవటానికి చిన్న పిల్లల సహజ ఆసక్తులకు ప్రతిస్పందిస్తాయి. గుండీలు పెట్టుకోవటం, జిప్ వేసుకోవటం, బో (దూముడి) కట్టుకోవటం, లేసు కట్టుకోవటం సాధన చేయటానికి వివధ ఉపకరణములను ఉపయోగించి, కొన్ని ప్రత్యేక వస్తువులు సొంతగా దుస్తులు ధరించటానికి అవకాశములను అందజేస్తున్నాయి. ఇతర క్రియాశీలక జీవన వస్తువులలో పోయటం, తవ్వి తీయటం, మరియు క్రమములో పెట్టటం వంటి కార్యక్రమములు, చెయ్యి-కంటి సంయమనానికి బల్లను శుభ్రపరచటం మరియు వంట చేయటం వంటివి ఉంటాయి. ఈ కార్యక్రమములు, ప్రామాణీకరణ సాధించటానికి పిల్లలలో ధారణ శక్తిని పెంచటానికి ఒక ప్రయోజనకరమైన అవకాశాన్ని కూడా అందిస్తాయి. ఇతర క్రియాశీలక జీవన కార్యక్రమములలో చేతులు కట్టుకోవటం, కుర్చీలో కూర్చోవటం మరియు ఒక వరుసలో నడవటం వంటి వినయ ప్రవర్తనలలో పాఠములు ఉంటాయి.
ఇంద్రియ సంబంధ వస్తువులు ప్రమాణం, రంగు, ఆకారం మరియు పరిమాణం వంటి లక్షణములతో సహా, భౌతిక పర్యావరణము యొక్క సహజ క్రమమును అనుభవించటానికి పిల్లలకు వివిధ రకాల కార్యక్రమములు మరియు వ్యాయామములు అందజేస్తాయి. వీటిలో చాలా వస్తువులను సెగ్విన్ శాస్త్రీయ విద్యతో తన మునుపటి పరిశోధనలో మొట్టమొదట సూచించి అభివృద్ధి చేసాడు.
గులాబీరంగు శిఖరము (వివధ ఘన పరిమాణములలో ఉన్న పది వరుస ఘనముల శ్రేణి); గుబురు స్థూపములు (వివిధ పరిమాణములలో ఉన్న స్థూపకములను పెట్టటానికి 10 గుంటలతో కూడిన కొయ్య దుంగలు); వెడల్పు మెట్లు (వరుసగా రెండు పరిమాణములలో ఉన్న పది కొయ్య దుంగలు); రంగుల పలకలు (ఒకే రకమైన వాటిని జత చేయటానికి మరియు ఒకే రంగుతో ఉన్న వాటిని విడిగా పెట్టటానికి రంగుల వస్తువులు) మొదలైనవి ఈ వస్తువులకు ఉదాహరణలు.
ఈ రంగంలో, గణించటం, స్థాన విలువ, కూడిక, తీసివేత, భాగహారము మరియు గుణకారం వంటి ప్రాథమిక విషయములు చూపటానికి వస్తువులు అందించబడతాయి. సంఖ్యలను నిర్ణయించటానికి, ఎరుపు మరియు నీలం రంగులో ఉన్న భాగములు మరియు "కదురు పెట్టె" లతో కూడిన పది చువ్వలు ఉంటాయి, ఇందులో కొన్ని వస్తువుల సమూహములను, 1–10 వర్గములుగా ప్రత్యేక అరలలో ఉంచాయి. సంఖ్యా చిహ్నములను నేర్చుకోవటానికి, 1–9 వరకు గరుకు కాగితంతో చేసిన సంఖ్యలు ఉంటాయి. కూడిక, తీసివేత, మరియు స్థాన విలువ అధ్యయనం చేయటానికి, పూసలు, ప్లాస్టిక్ లేదా కొయ్యతో వివధ ఆకృతులలో చేసిన వస్తువులు 1, 10, 100 మొదలైన సంఖ్యల దశాంశ రూపును సూచిస్తాయి. ఈ ప్రాథమిక గణిత వస్తువులతో పాటు, భిన్నం, క్షేత్ర గణిత సంబంధములు మరియు బీజగణితం యొక్క మూల సిద్దాంతములను చూపించటానికి ద్విపాద మరియు త్రిపాద సిద్దాంతముల వంటివి ఉన్నాయి.
వికాసపు మొదటి స్థాయిలో (0–6), మాంటిస్సోరి భాషా వస్తువులు రాత పరికరాన్ని ఉపయోగించుకోవటం మరియు రాసిన భాషను చదవగలిగే నైపుణ్యాన్ని అభివృద్ధి చేస్తాయి. లిఖిత నైపుణ్య అభివృద్ధి కొరకు, లోహ ముక్కలు ఒక పెన్సిలు లేదా పెన్ను ఉపయోగిస్తున్నప్పుడు వివిధ ఆకారముల సరిహద్దు గీతలను దిద్దుతున్నప్పుడు ఆ పిల్లవాని చేతికి ఊతం ఇవ్వటానికి అవసరమైన వ్యాయామములను అందిస్తాయి. చదవటానికి, సాధారణముగా గరుకు కాగితపు అక్షరములుగా పిలవబడే, అక్షరముల సమూహము, ప్రతి అక్షరాన్నీ దానికి సంబంధించిన అక్షర శబ్దముతో కలపటానికి ఉపయోగపడుతుంది. "సెగ్విన్ మూడు-పీరియడ్ ల పాఠము" (క్రింద చూడుము) గా ప్రసిద్ధమైన ఒక పాఠము, పలు అక్షరములను ప్రదర్శిస్తూ అక్షరముల ధ్వనులను నేర్చుకోవటంలో పిల్లలకు మార్గదర్శకత్వం చేస్తున్నాయి, చివరకు ఈ అక్షరములన్నీ కలిసి “up” మరియు “cat” వంటి కొన్ని సరళమైన శబ్ద పదములను తయారుచేస్తాయి. ఈ పరిభాషా పాఠముల యొక్క లక్ష్యం అక్షరములు శబ్దాన్ని కలుగజేస్తాయని, ఇవన్నీ కలిసి పదాలను ఇస్తాయని పిల్లలకు చూపటం. ఆరు సంవత్సరముల కన్నా పెద్ద వయస్సు పిల్లలకు, మాంటిస్సోరి భాషా వస్తువులు నామవాచకము, క్రియా పదములు, విశేషణములు, ఉపపదములు, విభక్తి ప్రత్యయములు, క్రియా విశేషణములు, సముచ్ఛయములు, సర్వనామములు మరియు ఆశ్చర్యార్ధకములు వంటి భాషా విభాగములతో సహా వ్యాకరణము నేర్చుకోవటానికి పిల్లలకు సహాయం చేయటానికి అభివృద్ధి చేయబడ్డాయి.
మాంటిస్సోరి తరగతి గదిలో భూగోళశాస్త్రము (భౌగోళిక పటముల పజిల్స్, గోళములు, ప్రత్యేకముగా ఒక దేశానికి సంబంధించిన వస్తువులను కలిగి ఉన్న సాంస్కృతిక సూటుకేసులు) మరియు మొక్కలు మరియు జంతువుల పేర్లు పెట్టటంలో జీవశాస్త్రము వంటి సామాన్యశాస్త్రము వంటి సాంస్కృతిక పాఠ్యాంశములు నేర్చుకోవటానికి, ఇతర వస్తువులు మరియు వనరులు ఉంటాయి. సంగీతం మరియు కళలలో కూడా సాధారణంగా వివిధ మార్గములలో పిల్లలు పాలుపంచుకుంటారు. సుమారు ఆరు సంవత్సరముల తర్వాత, విస్తృతమైన ఆధునిక పాఠ్యాంశములను నేర్చుకోవటానికి అభ్యాస వనరులలో పుస్తక పఠనము మారియు వియుక్త వస్తువులు ఉన్నాయి.
వికాసం యొక్క రెండవ దశలో (6–12), ఈ పాఠ్యప్రణాళిక సాంప్రదాయబద్ధమైన పుస్తకములు మరియు లిఖిత కార్యక్రమముల రూపు సంతరించుకుంటుంది, ఎందుకనగా ఇప్పుడు పిల్లలు ఇంతకూ ముందు లాగా భౌతిక పర్యావరణమునకు అంతగా స్పందించకుండా వియుక్త వాదన ద్వారా ఈకువ పనిచేస్తున్నారు. మరింత ఆధునికమైన ఈ పాఠ్యప్రణాళిక కొరకు సందర్భానుసారమైన రూపు విశ్వ విద్యగా వర్ణించబడింది. ఈ భావన 1935లో ఇంగ్లాండులో మొదట వివరించబడింది. విశ్వ విద్య సంపూర్ణ విశ్వం యొక్క అన్యోన్య సంబంధము యొక్క పూర్తి కర్తవ్యము, ఇది ప్రాథమిక పాఠశాల పిల్లలు భిన్న అంశములకు సంబంధించిన రంగముల నుండి జ్ఞానమును సముపార్జించుకోవటానికి వీలు కల్పిస్తుంది.
మాంటిస్సోరి విధానములో, పిల్లల వాస్తవ సాధారణ వికాసమునకు సహకరించటానికి పాఠము అనేది పిల్లలతో ఒక ప్రయోగాత్మక సంకర్షణ. వస్తువులతో, పిల్లలకు వారి వ్యక్తిగత ఆసక్తులకు తగినట్లుగా వారికి ఉపయోగపడటం ఈ పాఠముల ప్రధాన లక్ష్యం. అందువలన ఈ పాఠములు ఉపాధ్యాయుల వ్యక్తిగత ప్రమేయాన్ని సాధ్యమైనంత తగ్గించేటట్లు, తద్వారా పిల్లలు వస్తువుల ద్వారా స్వయంగా తమంతట తాము నేర్చుకునేటప్పుడు కలుగజేసుకోకుండా ఉండే విధంగా ఉంటాయి.
పలు వివరణల కొరకు, మొట్టమొదట సెగ్విన్ వివరించిన, ఒక మూడు-మెట్ల విధానము, వస్తువులకు మరియు పేర్లకు మధ్య ఉన్న సంబంధాన్ని చూపించటానికి మాంటిస్సోరి విధానములో ఉపయోగించబడుతుంది. ఇది "మూడు-పీరియడ్ ల పాఠము" అని పిలవబడుతుంది. ఈ పరిభాషా పాఠముతో, పిల్లలు ఉపయోగిస్తున్న వాటి నుండి రెండు లేదా మూడు వస్తువులు ఎంచుకోబడతాయి.
మాంటిస్సోరి విధానము ఇంటి వద్ద ఉన్న పిల్లలతో సులువుగా పనిచేస్తుంది. చిన్న పిల్లలతో, భోజనాల బల్లను సిద్ధం చేయటం, ఆహారాన్ని తయారుచేయటం, ఉతికిన బట్టలు మడవటం వంటి రోజువారీ గృహ కృత్యముల ద్వారా క్రియాశీలక జీవన పదార్ధములు మరియు వ్యాయామములు అందజేయబడతాయి. ఈ పనులను ఎలా చేయాలో నెమ్మదిగా, సులువైన కదలికలలో చూపించటం ద్వారా, అదేవిధంగా పిల్లలు వారి సొంత పనులను వీలైనంత స్వతంత్రత మరియు స్వీయ-నిర్దేశంతో చేసుకోవటంలో వారికి రివాజులను ఏర్పరచటం ద్వారా తల్లిదండ్రులు ఈ విధానమును అనుసరిస్తారు.
పిల్లలు వికాస సంవత్సరములలో సంగీత విద్య వారికి గొప్ప ప్రయోజనం చేకూరుస్తుందని మరియా మాంటిస్సోరి కనుగొన్నారు. శాన్ డీగోలోని కాలిఫోర్నియా విశ్వవిద్యాలయములో ఆచార్యులుగా పనిచేస్తున్న డయానా డ్యూష్ WNYC రేడియోకు ఇచ్చిన ఒక ముఖాముఖీలో ఆ విషయాన్ని బలపరుస్తూ ఈవిధంగా చెప్పారు, పసిపిల్లల బుర్రలు వేరే రకముల ధ్వనుల కన్నా సంగీత ధ్వనులను ఎక్కువ ఇష్టపడుతూ, వాటికి బాగా స్పందిస్తాయి. ఒక పిల్లవాని యొక్క సంగీత గ్రహణ శక్తి ప్రత్యేకించి పూర్వప్రాథమిక పాఠశాలకు వెళ్ళే వయస్సు నుండి సుమారు ఆరు సంవత్సరముల వయస్సు వరకు బలంగా ఉంటుంది. అందువలనే తల్లిదండ్రులు వారి పసివారితో ఒక పెద్ద గొంతుకతో, "పాట పాడుతున్నట్లు" ఉన్న గొంతుకతో మాట్లాడతారు.
సంగీత శిక్షణ పిల్లల వికాసమును గణనీయంగా మెరుగు పరుస్తుందని అధ్యాపకులు, శాస్త్రవేత్తలు, పరిశోధకులు మరియు వైద్యులు ధ్రువీకరిస్తున్నారు.
ప్రాథమిక పాఠశాలకు వెళ్లేవారికి సంగీతంతో పరిచయం (శ్రవణము, అధ్యయనము మరియు సాధన) ప్రయోజనాన్ని అందిస్తుందని పలు అధ్యయనములు సూచిస్తున్నాయి. చురుకైన సంగీత శిక్షణ వారి సమస్యా-పూరణ నైపుణ్యములను, భౌతిక సంయమనం, సరితూనిక, ఏకాగ్రత, జ్ఞాపకశక్తి, వీక్షణ, శ్రవణ మరియు భాషా నైపుణ్యములు, స్వీయ క్రమశిక్షణ మొదలైన వాటిని మెరుగుపరుస్తుంది. ఇది ఆత్మ విశ్వాసాన్ని పెంచుతుంది మరియు అధ్యయన సామర్ధ్యాన్ని మెరుగు పరుస్తుంది. మాంటిస్సోరి పర్యావరణము కొన్ని గంటలు, స్వరాన్ని ఇచ్చే దిమ్మలు, కదిలే స్వర దిమ్మలతో ప్రయోగాత్మక అధ్యయనాన్ని అందిస్తాయి.
మాంటిస్సోరి విధానంలో ఉన్న లోపం డాక్టరు మాంటిస్సోరితో ఉన్న దగ్గరి సంబంధం అని కొందరు విమర్శకులు వాదించారు. "మరియా మాంటిస్సోరి: అ బయోగ్రఫీ" లో, రీటా క్రామర్ 1913లో మాంటిస్సోరిని ఇంటర్వ్యూ చేసిన ఒక న్యూయార్క్ టైమ్స్ రచయిత ఈవిధంగా పేర్కొన్నట్లు నివేదించారు:
...ఆ విధానము మాంటిస్సోరి మరియు మాంటిస్సోరియే ఆ విధానము మరియు మరియా మాంటిస్సోరి యొక్క వ్యక్తిత్వం తొలగించబడినప్పుడు అది 'స్వీయ-విద్య' అనే నినాదంతో ఎలా పనిచేస్తుంది అనే అనుమానములు ఎవరికైనా రావచ్చు.” (p. 188)
ఆ విధానమునకు మరియు డాక్టరు మాంటిస్సోరికి మధ్య ఉన్న దగ్గరి సంబంధం ఆ విధానములోకి పరిశోధనను విస్తరించటానికి పలు సంఘర్షణలకు మరియు సహకారం లోపించటానికి దారి తీసింది. ఉదాహరణకు, ఆ విధానమును ఒక శాస్త్రీయ పద్ధతిలో అన్వయించటానికి సరిక్రొత్త దృక్పథం మరియు గొప్ప జ్ఞానము ఉన్నప్పటికీ, వ్యక్తిత్వము మరియు సంస్కృతి యొక్క శాస్త్రీయ భేదములు సాధారణ ప్రజలకు దానిని అందించటంలో అడ్డుగా నిలిచి కంగారుపెడుతున్నాయి.
ఎంజెలిన్ స్టోల్ లిల్లర్డ్ యొక్క పుస్కారం గెలుచుకున్న 2005 పుస్తకం "మాంటిస్సోరి: ది సైన్స్ బిహైండ్ ది జీనియస్" (ఆక్స్ ఫర్డ్ యూనివర్సిటీ ప్రెస్) వాటి మూల సిద్ధాంతములకు సంబంధించిన పరిశోధన దృష్ట్యా సాంప్రదాయ విద్యతో మాంటిస్సోరిని పోల్చుతూ ఇటీవలే ఒక సమీక్షను అందించింది. మాంటిస్సోరి యొక్క ప్రాథమిక విధానములు, మానసికశాస్త్ర పరిశోధన మానవ వికాసం గురించి వెల్లడించినదానికి బాగా సరిపోతాయి అని సూచిస్తూ లిల్లర్డ్ పరిశోధన గురించి ప్రస్తావించింది మరియు మరింత పరిశోధన అవసరమని వాదించింది.
"సైన్సు" పత్రికలో ప్రచురితమైన ఒక 2006 అధ్యయనము మాంటిస్సోరి విద్యార్థులు (5 మరియు 12 సంవత్సరముల వయస్సులో) మాంటిస్సోరి విద్యాలయమునకు హాజరవటానికి కంప్యూటర్ ద్వారా లాటరీ విధానంలో చేసిన ఎంపికలో ఓడిపోయి బదులుగా వివిధ రకముల సాంప్రదాయ విద్యాలయములలలో చేరిన విద్యార్థుల కన్నా మెరుగైన ప్రదర్శన కనపరిచారు. ఈ మెరుగైన ప్రదర్శన వివిధ రకాల రంగములలో సాధించారు, వాటిలో భాష మరియు గణితము వంటి సాంప్రదాయ విద్యాసంబంధ రంగములే కాక, సాంఘిక నైపుణ్యములు కూడా ఉన్నాయి (అయినప్పటికీ 12 సంవత్సరముల వయస్సు నాటికి విద్యాసంబంధ ప్రయోజనములు ఎక్కువగా కనుమరుగైపోతాయి).
పలు పరిమాణములలో, ఒక ప్రభుత్వ నగర అంతర మాంటిస్సోరి విద్యాలయములోని పిల్లలు, మాంటిస్సోరికి దరఖాస్తు చేసుకుని కూడా యాదృచికంగా ఎంపిక చేసిన లాటరీ విధానం మూలంగా, ఇతర విద్యాలయములకు హాజరయ్యే విద్యార్ధుల కన్నా మెరుగైన ఫలితాలు సాధించారు. కిండర్ గార్డెన్ ముగింపు నాటికి, మాంటిస్సోరి పిల్లలు చదవటం మరియు గణితం యొక్క ప్రామాణిక పరీక్షల్లో మెరుగైన ప్రదర్శా కనపరిచారు మరియు క్రీడా మైదానములో తోటివారితో చక్కగా కలిసిపోయారు, మరియు మెరుగైన ఆధునిక సాంఘిక సంజ్ఞాత్మకత మరియు నిర్వహణ నియంత్రణ కనపరిచారు. ఇంకా వారు నిజాయితీ మరియు న్యాయము కొరకు మరింత దృష్టి కనపరిచారు. ప్రాథమిక పాఠశాల ముగిసే సమయంలో, మాంటిస్సోరి పిల్లలు మరింత క్లిష్టమైన వాక్య నిర్మాణముతో కూడిన మరింత సృజనాత్మక వ్యాసములు వ్రాసారు, సాంఘిక సందిగ్ధావస్థలకు మరింత అనుకూల ప్రతిస్పందనను ఎంచుకున్నారు, మరియు వారి పాఠశాలలో ఒక సమాజ భావనను అనుభవించినట్లు పేర్కొన్నారు.
ఆ రచయితలు ఈవిధంగా ముగించారు, "ఖండితంగా అమలుచేయబడినప్పుడు, మాంటిస్సోరి విద్య వేరేరకమైన పాఠశాలలు నేర్పించే సాంఘిక మరియు విద్యాసంబంధ నైపుణ్యాలకు సమానముగా లేదా వాటి కన్నా ఉన్నతంగా ఉంటుంది." K. డోర్మాన్ మరియు అతని సహోద్యోగులు చేసిన పరిశోధన, అంతకు మునుపు ప్రభుత్వ మాంటిస్సోరికి హాజరైన పిల్లలు (ఉన్నత పాఠశాల సహవిద్యార్థులతో పోల్చితే, వారిలో సగానికి పైగా మంచి పేరున్న నగర ప్రభుత్వ ఉన్నత పాఠశాలలలో ఉన్నారు) ఉన్నత పాఠశాలలో అద్భుతమైన గణిత మరియు సామాన్యశాస్త్ర జ్ఞానాన్ని కలిగి ఉన్నారని చూపించటం ద్వారా దీనిని సమర్ధించారు ; రాతుండే మరియు క్సిక్సజెన్ట్మిహల్యి చేసిన రెండు అధ్యయనములు పాఠశాల పనిని చేస్తూనే అత్యధిక ఆసక్తి మరియు ప్రేరణను ప్రదర్శిస్తూ ఇతర విద్యాలయముల విద్యార్థులకు భిన్నంగా మాంటిస్సోరి మధ్య-పాఠశాలకు వెళ్ళే వారి మధ్య మరింత అనుకూల సాంఘిక సంబంధములు చూపించాయి.